
Мазэ гукъинэжхэр
Старэ Шэрэдж дэт Къэбэр-дей-Балъкъэр агропромышленнэ колледжым Анапэ щыIэ «Смена» урысейпсо лагерым зыщагъэпсэхуну игъэкIуащ гъэ еджэгъуэр фIыуэ къезыхьэлIа, жылагъуэ Iуэхухэм жыджэру хэта студентхэр.
Абыхэм лагерым щагъэкIуа тхьэмахуитIыр гукъинэжт. Загъэпсэхуа къудей мыхъуу, щIалэхэмрэ хъыджэбзхэмрэ хэтащ, уеблэмэ нэхъыфIхэм ящыщу зыкъыщагъэлъэгъуащ «Плъыфэхэм я фестивалым».
Лагерым апхуэдэу щылэжьащ щэнхабзэмрэ гъуазджэмкIэ гупжьейхэр. Колледжым и студент Неклеушев Павел зэрыжиIэмкIэ, волейболымкIэ зэрызэпеуари гукъынэжт.
Загъэпсэхуарэ я нэгуи зиужьа-уэ къэзыгъэзэжа щIалэгъуалэм фIыщIэ хуащIащ апхуэдэ тыгъэ къахуэзыщIа унафэщIхэм, къыкIэлъыкIуэ гъэ еджэгъуэри щытхъу яIэу яухыну псалъэ ятащ.
НэхъыфIхэм хабжэ
«ЕхъулIэныгъэм и лъагапIэ» фIэщыгъэм щIэту Дон Iус Ростов къалэм щекIуэкIащ сабий зэчиифIэхэм я 1-нэ дунейпсо зэхьэзэхуэ.
«КъэкIуэнур — сабийхэм» дунейпсо фондым къызэригъэпэща мы Iуэхур хуэунэтIат къыдэкIуэтей щIэблэм псэкупсэ гъэсэныгъэ тэмэм ябгъэдэлъхьэнымрэ зэфIэкI зиIэхэм я зэныбжьэгъугъэр егъэфIэкIуэнымрэ. Зэхьэзэхуэм хэтащ Урысейм и щIыналъэ 36-м къикIа цIыкIухэр.
Зэхыхьэм я зэфIэкI щагъэлъэгъуащ икIи «Лъэпкъ къафэхэр» лIэужьыгъуэхэмкIэ псоми ятекIуащ Нарткъалэ и «Радуга» ЦДО-м и «Дыгъэшыр» къэфа- кIуэ ансамблыр. Абыхэм дахащэу ягъэзэщIащ «Махуэшхуэ ислъэмей» къафэр.
ШЭРЭДЖ Дисэ.
